**UPRAVNI SUD U RIJECI**

**Posl.br.:**

**Rijeka, 06. studeni 2024. godine**

**OBRAZLOŽENJE OPĆEG DIJELA FINANCIJSKOG PLANA ZA RAZDOBLJE OD 2025.-2027. GODINE**

Proračunski korisnik: Upravni sud u Rijeci

Razdjel: 109

Glava: 27

RKP: 47158

Upravni sud u Rijeci osim djelatnosti propisane Zakonom o sudovima (NN 28/13, 33/2015, 67/2018, 126/19, 21/21, 21/22, 36/24) druge djelatnosti nema. Prihode i primitke Upravnog suda u Rijeci čine prihodi iz proračuna za financiranje redovne djelatnosti i prihodi od pruženih usluga (usluga preslike spisa).

Da bi Upravni sud u Rijeci osigurao nesmetano odvijanje svih radnih zadataka u smislu što kvalitetnijeg obavljanja funkcije zbog koje je i ustrojen, potrebno je prije svega:

* postići adekvatnu kadrovsku popunjenost,
* što kvalitetnije i brže educirati zaposlenike,
* izvršiti potrebne adaptacije u postojećem radnom prostoru,
* staviti na raspolaganje svu potrebnu opremu i namještaj,
* a sve gore navedeno prvenstveno s ciljem postizanja bržeg rješavanja sudskih predmeta.

Financijski plan napravljen je u skladu s Uputama za izradu Financijskog plana za 2025. – 2027. godinu, dostavljenih od strane Ministarstva pravosuđa, uprave i digitlanih transformacija.

Planiranje provodimo prema gotovinskom načelu koje se razlikuje od načela nastanka događaja temeljem kojeg se evidentiraju sve poslovne promjene rashodovne strane u financijskoj godini dok se prihodi evidentiraju kada su uplaćeni.

**PRIHODI I PRIMICI TE RASHODI I IZDACI**

Financijskim planom Upravnog suda u Rijeci za razdoblje 2025. - 2027. planirana su sredstva za redovno poslovanje suda koje se provode kroz sljedeće izvore financiranja:

Izvor 11 - redovna djelatnost Upravnog suda u Rijeci

Redovna djelatnost Upravnog suda u Rijeci obuhvaća rashode za plaće i materijalna prava zaposlenika koja su planirana temeljem Uputa Ministarstva financija i Ministarstva pravosuđa, uprave i digitalnih transformacija i ostvaruje se preko računa državne riznice. Planirana sredstva za zaposlene za 2025. iznose 878.760 €, za 2026. 882.830 €, a za 2027. 884.485 €. Ovdje su planirana i sredstva koja se odnose na rashode za usluge, materijal i energiju te na ostale rashode poslovanja.. Sva navedena sredstva planirana su iz izvora opći prihodi i primici (izvor 11). Prihodi po ovoj aktivnosti planirani su u okviru limita koje je odredilo Ministarstvo pravosuđa, uprave i digitalnih transformacija.

Izvor 31/43/52 – redovna djelatnost Upravnog suda u Rijeci – iz evidencijskih prihoda

Redovna djelatnost Upravnog suda u Rijeci – iz evidencijskih prihoda - na ovoj poziciji su sljedeći izvori:

* Vlastiti prihodi (izvor 31) – planirano za prihode od preslika spisa
* Ostali prihodi za posebne namjene (izvor 43 - Zakon o sudovima) – za 2025-2027. – planirani prihodi od kamata
* Ostale pomoći (izvor 52) – za 2025.-2027. nisu planirana sredstva na navedenoj poziciji u navedenom razdoblju.

**RASHODI I IZDACI**

Planiranje materijalnih rashoda izvršili smo na bazi realnih troškova te plana za 2024. g., uz pretpostavku da će porast troškova poslovanja biti na razini porasta troškova tijekom 2024. godine, uz uvažavanje navedenih Uputa Ministarstva pravosuđa, uprave i digitalnih transformacija te zadanih limita. Temeljem zadanih limita za Upravni sud u Rijeci, planirali smo prihode i primitke te rashode i izdatke u 2025. g. na razini izvršenja te procjene izvršenja u 2024. g., primjenjujući limitirane iznose dostavljene od strane Ministarstva pravosuđa, uprave i digitalnih transformacija za 2025. g. te limite za naredne dvije godine.

Vlastite prihode i rashode planirali smo u skladu s realizacijom prethodne godine. Neutrošeni vlastiti prihodi se prenose u sljedeću godinu te se tada i utroše za redovno poslovanje.

Kod izrade financijskog plana u obzir smo uzeli za otplate za rate kredita za nabavljeno vozilo putem financijskog leasinga,

Što se tiče kapitalnih izdataka, postoji stalna potreba kapitalnih ulaganja u:

1. **Računalnu opremu** – zbog brzog zastarijevanja i trošenja opreme, potrebno je ulagati u računalnu opremu te ulagati u nabavku multimedijske opreme;
2. **Ostala oprema –** komunikacijska – daljnje ulaganje u komunikacijsku opremu; ostala oprema – oprema za održavanje zgrade Suda – klima uređaji, službeni automobili, ostala oprema.

**PRIJENOS SREDSTAVA IZ PRETHODNE U SLJEDEĆU GODINU**

Odnosi i donosi Upravnog suda u Rijeci ponajviše čine prema izvoru 31- prihodi od preslika spisa

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze | 118.657,37 € | 113.739,06 € |
| Dospjele obveze | 525,00 € | 124,06 € |